turjo4nis/wikipedia-bn-dump-20250701 huggingface dataset:
আলোকসম্পাতকাল (আলোকচিত্রগ্রহণ)

আলোকচিত্রগ্রহণের আলোচনায় আলোকসম্পাতকাল (Exposure time এক্সপোজার টাইম) বা আবরক কপাটের দ্রুতি (Shutter speed শাটার স্পিড) বলতে কোনও আলোকচিত্রগ্রহণের সময় আলোকচিত্রগ্রাহক যন্ত্র তথা ক্যামেরার ফিল্ম (বিশেষ আলোকসংবেদী ফিতা) বা ডিজিটাল সেন্সরটি (বিশেষ আলোকসংবেদী পৃষ্ঠ) যতটুকু সময় ধরে কপাট-খোলা অবস্থায় আলোর প্রতি অনাবৃত থাকে অর্থাৎ যতটুকু সময় ধরে সেটির উপর আলোকসম্পাত ঘটে, সেই সময়ের পরিমাণকে বোঝায়। ফিল্ম বা সেন্সরে কী পরিমাণ আলো পৌঁছাবে, তা ক্যামেরার আলোকসম্পাতকালের সমানুপাতিক। ১ সেকেন্ডের ৫০০ ভাগের একভাগে যতটুকু আলো সম্পাতিত হবে, ১ সেকেন্ডের ২৫০ ভাগের একভাগে তার দ্বিগুণ পরিমাণ আলো ঢুকবে।

তথ্যসূত্র 

আলোকচিত্রগ্রহণ
আলোকচিত্রগ্রহণ বিজ্ঞান
রঙের ভারসাম্য বিধান

আলোকচিত্রগ্রহণ ও চিত্র প্রক্রিয়াজাতকরণ-বিষয়ক আলোচনায় রঙের ভারসাম্য বিধান  বা ইংরেজি পরিভাষায় কালার ব্যালান্স () বলতে কোনও স্থির চিত্রের রঙসমূহের (বিশেষ করে লাল, সবুজ ও নীল মৌলিক রঙগুলির) ঔজ্জ্বল্যমাত্রার সামগ্রিক সামঞ্জস্য বিধান করাকে বোঝায়। এই সামঞ্জস্যবিধান কাজের একটি গুরুত্বপূর্ণ লক্ষ্য হলো বিশেষ বিশেষ কিছু রঙ, বিশেষ করে নিরপেক্ষ রঙগুলিকে সঠিকভাবে উপস্থাপন করা। এ কারণে রঙের ভারসাম্য বিধানের সাধারণ পদ্ধতিটিকে কখনও কখনও ধূসর ভারসাম্য বিধান (gray balance), নিরপেক্ষ ভারসাম্য বিধান (neutral balance) বা শ্বেত ভারসাম্য বিধান (white balance) নামেও ডাকা হতে পারে। রঙের ভারসাম্য বিধান কোনও চিত্রের রঙগুলির সামগ্রিক মিশ্রণে পরিবর্তন আনে। এটিকে রঙের ত্রুটিসংশোধনে (Color correction) ব্যবহার করা হয়। রঙের ভারসাম্য বিধানের সাধারণীকৃত সংস্করণগুলিকে নিরপেক্ষ রঙ ছাড়াও অন্যান্য রঙের ত্রুটিসংশোধনে ব্যবহার করা হয় বা কোনও বিশেষ আবহ সৃষ্টির জন্য সেগুলি ইচ্ছাকৃতভাবে পরিবর্তন করার জন্য ব্যবহার করা হয়।

আলোকচিত্রগ্রাহী ফিল্ম কিংবা ইলেকট্রনীয় চিত্র সুবেদী গ্রাহক, এই দুই ধরনের সুবেদী গ্রাহক দ্বারা ধৃত চিত্র উপাত্তসমূহের অর্জিত মানগুলিকে অবশ্যই এমন কোনও নতুন মানে রূপান্তরিত করতে হয়, যেগুলি রঙ পুনরুৎপাদন বা পর্দায় প্রদর্শনের জন্য উপযুক্ত। চিত্র অর্জন ও প্রদর্শন প্রক্রিয়ার বেশ কিছু দিকের কারণে এই জাতীয় রঙের ত্রুটিসংশোধন অত্যাবশ্যক একটি কাজ। প্রথমত, চিত্র অর্জনকারী কৃত্রিম সুবেদী গ্রাহকগুলির সাথে মানবচক্ষুর আলোক-সুবেদী গ্রাহকগুলির মিল নেই। দ্বিতীয়ত, প্রদর্শন মাধ্যমের বৈশিষ্ট্যগুলি অবশ্যই গণনার ধরতে হয়। তৃতীয়ত, চিত্র অর্জনকালীন পারিপার্শ্বিক দৃক-পরিস্থিতির সাথে চিত্র প্রদর্শনকারী দৃক-পরিস্থিতির পার্থক্য থাকে।

জনপ্রিয় চিত্র সম্পাদনা অ্যাপ্লিকেশনগুলিতে রঙের ভারসাম্য বিধানের ক্রিয়াগুলি সাধারণত সরাসরি লাল, সবুজ ও নীল প্রণালীর চিত্রাণু বা পিক্সেলের মানগুলির উপরে কাজ করে থাকে এবং কোনও ধরনের রঙের উপলব্ধি বা পুনরুৎপাদনের প্রতিমানের সাপেক্ষে এটি ঘটে না। চলচ্চিত্রে আলোকচিত্রগ্রহণের সময় রঙের ভারসাম্য বিধান অর্জন করতে সাধারণত আলোকচিত্রগ্রাহক যন্ত্র বা ক্যামেরার পরকলা বা লেন্সের উপরে কিংবা আলোর উপরে রঙের ত্রুটিসংশোধক পরিস্রাবক ব্যবহার করা হয়।

সাধারণ রঙের ভারসাম্

আলোর অনুমান এবং অভিযোজন

রঙের ভারসাম্যের গণিত

উদাহরণ

তথ্যসূত্র 

আলোকচিত্রগ্রহণ
রং (বর্ণ)
চিত্র প্রক্রিয়াজাতকরণ
মিটারিং মোড

এক্সপোজারের পরিমাপ। এর ফলে ফটোগ্রাফারের ইচ্ছা মতো হাইলাইট ও শ্যাডোর ব্যবহার করা যায়। অনেক আধুনিক ক্যামেরায় মিটার আর এক্সপোজার নির্ধারণ স্বয়ংক্রিয়ভাবে হয়ে থাকে। স্বয়ংক্রিয় এক্সপোজারের আগে সঠিক এক্সপোজারটি পাওয়া যায় একটি পৃথক লাইট মিটারিং যন্ত্রের মাধ্যমে অথবা সঠিক সেটিং সম্পর্কে ফটোগ্রাফারের জ্ঞান বা অভিজ্ঞতার মাধ্যমে। আলোর পরিমাণকে ব্যবহারযোগ্য অ্যাপারচার ও শাটার স্পিডে ধরতে মিটারকে ফিল্ম বা সেন্সরের আলোক-সংবেদনশীলতার সঙ্গে খাপ খাইয়ে নিতে হয়। এটি করা হয় মিটারের মধ্যে "ফিল্ম স্পিড" বা আইএসও সেন্সিটিভিটির মাধ্যমে।

আলোকচিত্রগ্রহণ
আইএসও স্পিড

প্রথাগতভাবে ফিল্ম ক্যামেরায় নির্বাচিত ফিল্মে " ফিল্ম স্পিড " বলে দিতে হত। আইএসও স্পিড ব্যবহার করা হয় আধুনিক ডিজিট্যাল ক্যামেরায়। এর মাধ্যমে স্বয়ংক্রিয়ভাবে এক্সপোজার ব্যবস্থাকে নিয়ন্ত্রণ করা যায়। আইএসও সংখ্যা বেশি হলে ফিল্মের আলোক-সংবেদনশীলতা বাড়ে, সংখ্যা কম হলে সংবেদনশীলতা কমে। আইএসও স্পিড, অ্যাপারচার ও শাটার স্পিডের সঠিক মেলবন্ধনের ফলে ছবি বেশি কালো বা বেশি উজ্জ্বল দেখায় না, ফলে সেটি কেন্দ্রীভূত মিটারের দৃষ্টিতে 'সঠিকভাবে এক্সপোজড' মনে হয়।

আলোকচিত্রগ্রহণ
আলোকচিত্রগ্রহণ বিজ্ঞান
ভৌত রাশি
খান জাহান আলী সেতু

খানজাহান আলী সেতু রূপসা নদীর উপর নির্মিত একটি সেতু। এটি রূপসা সেতু নামেও পরিচিত। এই সেতুর বিশেষ বৈশিষ্ট্য হলো দুই প্রান্তে দুটি করে মোট চারটি সিড়ি রয়েছে যার সাহায্যে মূল সেতুতে উঠা যায়। প্রতিদিন প্রচুর দর্শনার্থী সেতুটি পরিদর্শন করতে আসেন।

অবস্থান
খুলনা শহরের রূপসা থেকে ব্রিজের দূরত্ব ৪.৮০ কি.মি। এই সেতুকে খুলনা শহরের প্রবেশদ্বার বলা যায় কারণ এই সেতু খুলনার সঙ্গে দক্ষিণাঞ্চলের জেলাগুলির বিশেষত  মংলা সমুদ্র বন্দরের সঙ্গে সড়ক যোগাযোগ স্থাপিত হয়েছে। সেতুটির দৈর্ঘ্য প্রায় ১.৬০ কি.মি. এবং এর প্রস্থ ১৬.৪৮ মিটার। সেতুটিতে পথচারী ও অযান্ত্রিক যানবাহনের জন্য বিশেষ লেন রয়েছে। বর্তমানে এটি খুলনার একটি দর্শনীয় স্থানে পরিণত হয়েছে। জাপানী সহায়তায় নির্মিত সেতুটির ভিত্তি প্রস্তর স্থাপন করেন তৎকালীন প্রধানমন্ত্রী শেখ হাসিনা এবং উদ্বোধন করেন সাবেক প্রধানমন্ত্রী বেগম খালেদা জিয়া।

চিত্রশালা

আরও দেখুন
 বঙ্গবন্ধু সেতু
 শাহ আমানত সেতু

তথ্যসূত্র

বহিঃসংযোগ 

বাংলাদেশের সড়ক সেতু
খুলনা জেলার দর্শনীয় স্থান
রূপসায় নির্মিত সেতু
খান জাহান আলীর নামাঙ্কিত স্মারক
স্টার্নাল কোণ

স্টার্নাল কোণ বা লুইসের কোণ, ম্যানুব্রিয়াম ও স্টার্নামের দেহের মধ্যবর্তী কোণ। ম্যানুব্রি-স্টার্নাল সন্ধি সেকেন্ডারি তরুণাস্থিময় সন্ধি (সিমফাইসিস)।স্টার্নাল কোণ অনুভব করা যায় এবং এর ক্লিনিক্যাল গুরুত্ব রয়েছে।

শারীরস্থান
স্টার্নাল কোণ,পুরুষদের ক্ষেত্রে প্রায় ১৬২ ডিগ্রী দ্বিতীয় জোড়া বক্ষীয় তরুণাস্থি বরাবর অবস্থিত,যা দ্বিতীয় পর্শুকার সাথে যুক্ত এবং T4 ও T5 আন্তঃকশেরুকা চাকতি এর মধ্যে অবস্থিত।

কোণের অন্যান্য বৈশিষ্ট্য:

 উপরস্থ এবং নিম্নস্থ মিডিয়াস্টিনাম এর সীমারখা

 অন্ননালীর পিছনে থোরাসিক ডাক্টের দিক পরিবর্তনের জায়গা
 
 শ্বাসনালীর বিভাজন
 
 সুপিরিয়র ভেনাক্যাভা
 
 লিগামেন্টাম আর্টারিওসাম
 
 অ্যাওর্টিক আর্চের শুরু এবং শেষ

তথ্যসূত্র

মানবদেহের হাড়
বক্ষের হাড়
মহীচন্দ্র মিরি

মহীচন্দ্র  মিরি (;) অসমের প্রথম মুখ্য বন সংরক্ষক। তিনি অসমের বন্য জীব-জন্তু সংরক্ষণ করার সংকল্প নিয়েছিলেন। কাজিরাঙা জাতীয় উদ্যানের এক খর্গ বিশিষ্ট গণ্ডারের বিষয়ে তিনিই প্রথম বিশ্বকে অবগত করান। কথিত আছে যে তিনি কাজিরাঙা অরণ্যের টিলায় বসে বাইনোকুলার ও বন্দুক হাতে নিয়ে বন পর্যবেক্ষণ করিতেন। তার পত্নী ছিলেন প্রসিদ্ধ শিক্ষাবিদ ইন্দিরা মিরি ও তার সন্তান উৎপল মিরি ও মৃণাল মিরি।

শিক্ষা
১৯২৭ সনে গুয়াহাটির কটন কলেজ থেকে পদার্থ বিজ্ঞানে স্নাতক ডিগ্রী লাভ করেন। ১৯২৯ সনে মহীচন্দ্র মিরি ও মাধব ভট্টাচার্যকে ইম্পিরিয়েল ফরেষ্ট সার্ভিসের জন্য নির্বাচন করা হয় ও রেংগুনের ফরেষ্ট কলেজে প্রশিক্ষণের জন্য পাঠানো হয়। সন্মানীয় ইম্পিরিয়েল ফরেষ্ট সার্ভিসের জন্য নির্বাচিত করা তারাই প্রথম অসমীয়া ব্যক্তি।

কর্মজীবন
রেংগুনের ফরেষ্ট প্রশিক্ষণ সমাপ্ত হওয়ার পর ১৯৩১ সনে তাকে গুয়াহাটিতে এক্সট্রা এসিসটেন্ট  কনজারভেটর অফ ফরেষ্ট রুপে নিযুক্ত করা হয়। ১৯৩৪ সনে তাকে গোলাঘাট হেডকোয়াটারে স্থিত সেই সময়ের "Kaziranga game sanctuary"-এ বদলি করা হয়।

ব্যক্তিগত জীবন
১৯৩২ সনে মহীচন্দ্র মিরি সোণাধর সেনাপতির জৈষ্ঠ কন্যা ইন্দিরাকে বিবাহ করেন।

মৃত্যু
যোরহাটে কর্মরত অবস্থায় কালাজ্বরে আক্রান্ত হয়ে মৃত্যুমুখে পতিত হন।

তথ্যসূত্র

আসামের ব্যক্তি
১৯০৩-এ জন্ম
১৯৩৯-এ মৃত্যু
শ্বাসনালি

শ্বাসনালি বা ট্রাকিয়া, গলবিল এবং স্বরযন্ত্রকে ফুসফুসে সংযোগকারী অংশ,যা বায়ু পরিবহন করে এবং প্রাণীর শ্বসনে সাহায্য করে।এটি খাদ্যনালির সামনে অবস্থিত একটি ফাঁপা নল। নালিটি স্বরযন্ত্রের নিচের অংশ হতে শুরু করে কিছু দূর নিচে গিয়ে দুভাগে বিভক্ত হয়ে দুইটি বায়ুনলের সৃষ্টি করে।

গঠন

মানুষের শ্বাসনালির ব্যাসার্ধ প্রায় ২৫ মিলিমিটার এবং দৈর্ঘে প্রায় ১০-১৬ সেন্টিমিটার।এটি ৬ষ্ঠ গ্রীবাদেশীয় কশেরুকা বরাবর স্বরযন্ত্রের নিচে শেষ হয় এবং ৫ম±২ বক্ষীয় কশেরুকা বরাবর প্রাথমিক ব্রঙ্কাইয়ে বিভাজিত হয়।শ্বাসনালির উপরে ক্রিকয়েড তরুণাস্থি থাকে।এটিই শ্বাসনালির একমাত্র পরিপূর্ণ তরুণাস্থি।

শ্বাসনালিতে ১৫ থেকে ২০টি অপূর্ণ C আকৃতির তরুণাস্থির রিং রয়েছে,যা বায়ু পরিবহনের রাস্তাকে রক্ষা করে।ট্রাকিয়ালিস পেশী এই অপূর্ণ রিংগুলিকে পূর্ণতা দেয় এবং কাশির সময় একে সংকুচিত করে বায়ু নির্গমনের গতি বৃদ্ধি করে।শ্বাসনালির পিছনে অন্ননালী রয়েছে।ট্রাকিয়ার রিঙ্গগুলিকে অ্যানুলার লিগামেন্ট ধরে রাখে।এই রিংগুলি অপূর্ণ ,যাতে এর পিছনের অন্ননালী দিয়ে খাদ্য অতিক্রম করতে পারে।খাদ্য গলাধঃকরণের সময় আলজিহ্বা স্বরযন্ত্রের মুখকে ঢেকে শ্বাসনালিতে খাবার ঢুকতে বাঁধা দেয়।

কলাতত্ত্ব
ট্রাকিয়া গবলেট কোষ সহ সিউডোস্ট্র্যাটিফাইড কলামনার এপিথেলিয়াম দ্বারা আবৃত থাকে,যা মিউকাসের প্রধান উপাদান মিউসিন উৎপন্ন করে যা বায়ু পরিবহনের পথকে আর্দ্র রাখে ও সুরক্ষা দেয়।। বিরক্তিকর কোন বস্তু ট্রাকিয়ায় ঢুকলে ঝিল্লির সূক্ষ্ম রোম কাশির উদ্রেক করে তা বাহিরে পাঠিয়ে দেয় এবং ট্রাকিয়া পরিষ্কার রাখে।

ক্লিনিক্যাল গুরুত্ব

প্রদাহ

ইনটিউবেশন

অন্যান্য

তথ্যসূত্র

আর্থ্রোপোডের শারীরস্থান
মানব মাথা ও গলা
বক্ষপিঞ্জর
শ্বসনতন্ত্র
মিকা রিচার্ডস

মিকা লিংকন রিচার্ডস(জন্মঃ ২৪ জুন, ১৯৮৮)একজন ইংরেজ ফুটবল ডিফেন্ডার যিনি প্রিমিয়ার লিগের দল ম্যানচেস্টার সিটি এবং ইংল্যান্ড জাতীয় ফুটবল দলের হয়ে খেলেন।

অ্যাস্টন ভিলা ফুটবল ক্লাবের খেলোয়াড়
লিডস ইউনাইটেড ফুটবল ক্লাবের খেলোয়াড়
ম্যানচেস্টার সিটি ফুটবল ক্লাবের খেলোয়াড়
অল্ডাম অ্যাথলেটিক ফুটবল ক্লাবের খেলোয়াড়
প্রিমিয়ার লিগের খেলোয়াড়
এসিএফ ফিওরেন্তিনার খেলোয়াড়
সেরিয়ে আ-এর খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ইংরেজ ফুটবলার
১৯৮৮-এ জন্ম
জীবিত ব্যক্তি
ইংল্যান্ডের আন্তর্জাতিক ফুটবলার
ইংরেজ ফুটবল লিগের খেলোয়াড়
গ্রেট ব্রিটেনের অলিম্পিক ফুটবলার
২০১২ গ্রীষ্মকালীন অলিম্পিকের ফুটবলার
ইতালিতে প্রবাসী ফুটবলার
পুরুষ ফুটবল রক্ষণভাগের খেলোয়াড়
কৃষ্ণাঙ্গ ইংরেজ ক্রীড়াবিদ
বিবিসি স্পোর্টসের উপস্থাপক ও প্রতিবেদক
নজাবত আলী খান

সাঈদ নাজাবুত আলী খান বাহাদুর, জন্মনাম মীর ফুলওয়ারী (১৭৪৯ - মার্চ ১০, ১৭৭০) যিনি ১৭৬৬ সালে তার বড় ভাই নবাব নাজিম নাজিমুদ্দীন আলী খানের মৃত্যুর পর বাংলা-বিহার-উড়িষ্যার নবাব হিসেবে সিংহাসনে আরোহণ করেন। নাজাবুত আলী খান, সাইফ উদ-দৌলা নামেই বেশি পরিচিত।

তিনি ছিলেন মুন্নী বেগম ও মীর জাফরের তৃতীয় পুত্র। সিংহাসনে আরোহণের সময় তার বয়স ছিল মাত্র ১৭ বছর। তিনি তার মায়ের তত্ত্বাবধানে সিংহাসন ত্যাগ করেন এবং ১০ই মার্চ ১৭৭০ সালে গুটিবসন্তে আক্রান্ত হয়ে মৃত্যুবরণ করেন।

জীবন

প্ররম্ভিক জীবন
নাজিমুদ্দিন আলী খানের মৃত্যুর পর নাজাবুত আলী খানের সিংহাসনে আরোহণের সময় বয়স ছিল মাত্র ১৭ বছর এবং তিনি তার মাতা মুন্নী বেগমের তত্ত্বাবধানে রাজ্য পরিচালনা করতেন। ১৭৬৬ সালের ১৯শে মে ব্রিটিশ ইস্ট ইন্ডিয়া কোম্পানি একটি চুক্তি মতে তাকে মওকুফ ৪১,৮৬,১৩১ ও ৯ আনা (১=১২ আনা), মানে ১৭,৭৮,৮৫৪ ও এক আনা নবাবের পরিবার এর জন্য এবং  ২৪,০৭,২৭৭ ও ৮ আনা নিজামতের সমর্থনের জন্য দিয়েছিল।

আরও দেখুন
বাংলার শাসকগণ
বাংলার ইতিহাস
বাংলাদেশের ইতিহাস
ভারতের ইতিহাস

টীকা
 

বাংলার ইতিহাস
বাংলার নবাব
বাংলাদেশের ইতিহাস
১৭৪৯-এ জন্ম
১৭৭০-এ মৃত্যু
ভারতের ইতিহাস
ব্রিটিশ ভারতীয় ব্যক্তি
১৭৫০-এ জন্ম
ভারতে সংক্রামক রোগে মৃত্যু
যাদব পায়েং

যাদব পায়েং () অসমের একজন প্রকৃতিপ্রেমী। তার অপর নাম মুলাই। তিনি অসমের যোরহাট জেলার কলিকামুখের নিকটবর্তী ব্রহ্মপুত্রের ঔনামুখ চাপরি নামক স্থানের এক বৃহৎ এলাকায় গাছ রোপণ করে এলাকাটিকে অরণ্যে রূপান্তরিত করেন। এই ৫৫০ হেক্টর বিস্তৃত অঞ্চলটি তার সম্মানার্থে মুলাই কাঠনি নামে নামকরণ করা হয়েছে। ঔনামুখ চাপরি প্রকৃতপক্ষে ব্রহ্মপুত্র নদীর একটি বৃহৎ দ্বীপ। এর আয়তন হচ্ছে দৈর্ঘ্য প্রায় ২৭ কিমি ও প্রস্থ প্রায় ১৫ কিমি। ১৯৮০ সনে তিনি অরণ্য সৃষ্টির অভিযান আরম্ভ করেন। বর্ত্তমান অরণ্যটিতে বিভিন্ন প্রজাতির উদ্ভিদ ও প্রাণী দেখতে পাওয়া যায়। এখানকার বণ্যপ্রাণীর মধ্যে গণ্ডার, চিতাবাঘ, হরিন ও বিভিন্ন ধরনের পরিযায়ী পাখি ইত্যাদি প্রধান। নতুন দিল্লিতে অবস্থিত জওহরলাল নেহেরু বিশ্ববিদ্যালয় তাকে ফরেষ্ট মেন অফ ইণ্ডিয়া (ভারতের বন মানব) উপাধিতে বিভূষিত করেছে।

কর্মজীবন
১৯৭৯ সনে মাত্র ষোল বৎসর বয়সে যাদব পায়েং বন্যায় মৃত্যু হওয়া অসংখ্য সাপের মৃত্যু দেখে ব্যথিত হন। ১৯৮০ গোলাঘাট বন বিভাগে ককিলামুখ থেকে ৫কি.মি. দূরত্বে ঔনামুখ চাপরি নামক স্থানে ২০০ হেক্টর জমিতে বৃক্ষরোপণ করার পরিকল্পনা গ্রহণ করে। পাঁচ বৎসরে সম্পূর্ণ হওয়া এই প্রকল্পটিতে যাদব ছিলেন একজন অগ্রণী কর্মচারী। তিনিই অধিক বৃক্ষ রোপণ করেন। প্রকল্প শেষ হওয়ার পর অন্যান্য কর্মচারী চলে গেলও যাদব বৃক্ষ যত্নের কার্যে মনোনিবেশ করেন।

বর্ত্তমান মুলাই কাঠনিবারী নামে পরিচিত অরণ্যটিতে চিতাবাঘ, অসমের বিখ্যাত  এক খর্গী গণ্ডার, ১০০ অধিক হরিণ, বানর ও বিভিন্ন প্রজাতির পাখি আছে। এখানে অবস্থিত গাছের মধ্যে বাঁশ, অর্জুন গাছ,  সেগুন ও কৃষ্ণচূড়া ইত্যাদি প্রধান। ৫৫০হেক্টর অঞ্চল জুড়ে শুধু বাঁশ গাছ আছে। 

প্রায় ১০০টি হাতির এক দল প্রতিবৎসর অরণ্যটিতে আসে ও প্রায় ৬মাস এখানেই থাকে। বিগত কয়েক বৎসরে হাতির দলটি ১০ বাচ্চা জন্ম দিয়েছে। ২০০৮ সনে হাতির দলটি অরণ্য থেকে প্রায় ১.৫কিঃমিঃ দূরত্বে ঔনাচাপরি নামক স্থানের সম্পত্তির অনিষ্ট করে। হাতির সন্ধান করার সময় বনবিভাগে তথ্যগুলি জানতে সক্ষম হয়।

কয়েক বৎসর পূর্বে চোরাং শিকারী অরণ্যে স্থিত গণ্ডার হত্যা করার প্রচেষ্টা করে। যাদব এই কথা জানতে পেরে বনবিভাগকে অবগত করায়। বনবিভাগে চোরাং শিকারীর বিভিন্ন অস্ত্র জব্দ করে।

যাদব পায়েং অরণ্যটি সঠিকভাবে দেখাশোনা করা ও অন্য স্থানে এইধরনের কাজ করার ইচ্ছা প্রকাশ করেছেন। ব্রহ্মপুত্র নদীর অন্যান্য দ্বীপে বৃক্ষ রোপণ করা তার অন্যতম লক্ষ্য।

ব্যক্তিগত জীবন
যাদব তার পত্নী বিনীতা পায়েং ও দুইটি পুত্র এবং এক কন্যার সহিত অরণ্যে বসবাস করেন। দুগ্ধ বিক্রি করা তার একমাত্র জীবিকা।  তিনি একটি সাক্ষাৎকারে বলেন যে তার ১০০টি গরু ও মহিষ বাঘে বধ করেছে। কিন্তু এরজন্য তিনি মানুষকে দোষারোপ করেন।

সম্মান ও স্বীকৃতি
২০১২ সনে আয়োজিত ধরিত্রী দিবসে জওহরলাল নেহেরু বিশ্ববিদ্যালয়ের পরিবেশ বিজ্ঞান বিভাগ যাদব পায়েংকে সম্মান জানানোর জন্য একটি সভার আয়োজন করে। উক্তদিনে তিনি বিশ্ববিদ্যালয় প্রাঙ্গণে পাঁচটি বৃক্ষ রোপণ করেন। বিশ্ববিদ্যালয়ে আয়োজিত এক প্রশ্নোত্তর অনুষ্ঠানে তিনি তার অভিজ্ঞতার কথা বর্ণনা করেন। উক্ত অনুষ্ঠানে তাকে ফরেস্ট ম্যান অফ ইন্ডিয়া আখ্যা দেওয়া হয়। ২০১৫ সালে ভারত সরকার তাঁকে চতুর্থ বেসামরিক সম্মান পদ্মশ্রী প্রদান করে।

তথ্যসূত্র

আসামের ব্যক্তি
১৯৬৩-এ জন্ম
জীবিত ব্যক্তি
ভারতীয় পরিবেশবিদ
যোরহাট জেলার ব্যক্তি
পরিবেশমূলক নীতিশাস্ত্র
অন্যান্য ক্ষেত্রে পদ্মশ্রী প্রাপক
আসামের বিজ্ঞানী
২০০৮ গ্রীষ্মকালীন অলিম্পিকে মল্লক্রীড়া – পুরুষদের হাতুড়ি ছোঁড়া

২০০৮ অলিম্পিক গেমসে পুরুষদের হাতুড়ি ছোঁড়া প্রতিযোগিতা আগস্টের ১৫ (যোগ্যতানির্ণায়ক পর্ব) ও ১৭ (ফাইনাল) তারিখে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

প্রতিযোগিতার সময় বেলারুসের ভাদিম দেভ্যাতোভস্কি ও ইভান সিখান যথাক্রমে রূপো ও ব্রোঞ্জ পদক লাভ করলেও ডোপ টেস্টে রক্তে অস্বাভাবিক মাত্রায় টেস্টোস্টেরন পাওয়া যাওয়ায় ২০০৮ সালের ডিসেম্বর মাসে তাদের এই পদক কেড়ে নেওয়া হয়। পরিবর্তে এই পদক দুটি দেওয়া হয় যথাক্রমে হাঙ্গেরির ক্রিশ্চিয়ান পার্স ও জাপানের কোজি মুরোফুশিকে। সিখান পরে ঘোষণা করেন যে তিনি দেভ্যাতোভস্কির সাথে যুগ্ম ভাবে আইওসির সিদ্ধান্তের বিরুদ্ধে আপিল করার পরিকল্পনা করছেন। শেষ পর্যন্ত ২০১০-এর জুনে ক্রীড়া সালিশি আদালত (Court of Arbitration for Sport) সিদ্ধান্তে আসে চীনা মেডিক্যাল ল্যাবের ভুল হয়েছিল। সুতরাং ঐ দুই বেলারুশিয়ানের পদক ফিরিয়ে দেওয়ার আদেশ দেওয়া হয়।

সময়তালিকা
সমস্ত সময় চীন প্রমাণ সময় (UTC+8)

রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

ফলাফল

যোগ্যতানির্ণায়ক পর্ব
ন্যূনতম যোগ্যতার মাপকাঠি: ন্যূনতম ৭৮.০০ মিটার (Q) বা সেরা ১২জন (q) ফাইনালে যাবে।

ফাইনাল
আগস্টের ১৭ তারিখ ফাইনাল অনুষ্ঠিত হয়। তিন রাউন্ডের পর ক্রমানুসারে প্রথম আটজন ফাইনালের জন্য নির্বাচিত হন; সেখানে আরও তিন বার ছুঁড়ে তারা পদকের দাবীদার নির্ধারণ করেন।

তথ্যসূত্র

বহিঃসংযোগ
  Final results
  sports-reference
  hammerthrow.wz

২০০৮ গ্রীষ্মকালীন অলিম্পিকে মল্লক্রীড়া
অলিম্পিকে হাতুড়ি ছোঁড়া
সুপারমুন

সুপারমুন চাঁদের একটি দশা বা অবস্থা, চাঁদ যখন পৃথিবীর খুব কাছে অবস্থান করে তখন চাঁদকে পৃথিবী থেকে তুলনামূলকভাবে অনেক বড় আর উজ্জ্বল দেখায়। পূর্ণ গোলাকার চাঁদের এই অবস্থাকে সুপারমুন বলা হয়। সুপারমুনের কোন প্রচলিত বাংলা নেই। এটাকে অনেকে অতিকায় চাঁদ বলে থাকেন। পৃথিবী-চন্দ্র-সূর্য  সিস্টেমে অতিকায় চাঁদের টেকনিক্যাল নাম হচ্ছে perigee-syzygy'। সুপারমুন শব্দটার উৎপত্তি আধুনিক জ্যোতিশাস্ত্রে, জ্যোতির্বিদ্যার সঙ্গে এর কোন যোগসূত্র নেই। চন্দ্র, সূর্য, অবস্থানের কারণে পৃথিবীতে জোয়ার ভাঁটা হয়। সুপারমুনের কারণে পৃথিবীতে ভূমিকম্প ও আগ্নেয়গিরির অগ্ন্যুৎপাতের মত প্রাকৃতিক দূর্যোগ সংঘটিত হওয়ার সম্ভাবনা থাকে। কিন্তু এখনওপর্যন্ত এই ধরনের কোন দুর্যোগের সংবাদ পাওয়া যায় নাই।

১৯৯৩ সালের সুপারমুন সাধারণ চাঁদ থেকে ২০ গুণ অধিক উজ্জ্বল এবং ১৫ গুণ বড় ছিলো। পৃথিবী থেকে সুপারমুন বা অতিকায় চাঁদ সর্বশেষ দেখা গেছে ২৮ সেপ্টেম্বর ২০১৫।  চাঁদের সুপারমুনের বিপরীত দশা মাইক্রোমুন যা টেকনিক্যালি apogee-syzygy নামে পরিচিত। সুপারমুনের রাতে জ্যোছনায় পৃথিবী প্লাবিত হয়। অন্যদিকে মাইক্রোমুনে পৃথিবী থাকে অন্যান্য অন্ধকারাচ্ছন্ন রাতের মত। তাই মাইক্রোমুন সুপারমুনের মত এত পরিচিতি পায়নি।

সাম্প্রতিকতম সুপারমুন ১৪ নভেম্বর , ২০১৬ দিকে ঘটেছে, ২৬ জানুয়ারী, ১৯৪৮ সাল থেকে পৃথিবীর সবচেয়ে নিকটতম সুপারমুন। সুপারমুন আবার আগামী ২৫ নভেম্বর, ২০৩৪ দিকে দেখা যাবে।

সংজ্ঞা
সুপার মুন তখনি ঘটে যখন চাঁদ পৃথিবীর অনেকটা কাছাকাছি চলে আসে৷

আবির্ভাবকাল

জোয়ারের উপর প্রভাব

প্রাকৃতিক দুর্যোগ
সুপারমুনের ১-২ সপ্তাহের মধ্যে সংঘটিত হয়েছে কয়েকটি প্রাকৃতিক দূর্যোগ। যেমন ২০১১ সালের তোহোকু ভূমিকম্প ও সুনামি এবং ২০০৪ সালের ভারত মহাসাগরের ভূমিকম্প ও সুনামি। কিন্তু বড় ভূমিকম্পগুলোর সাথে সুপারমুনের কোন সম্পর্ক খূঁজে পাওয়া যায় নাই।

চিত্রশালা

তথ্যসূত্র

বহিঃসংযোগ

 ২২২,০০০ মাইল ও ২৪৮,০০০ মাইল দূরের চাঁদের অবস্থানের পারস্পরিক তুলনা
রিচার্ড নোলের সংজ্ঞা
.
 সিবিসি নিউজ কর্তৃক শেয়ারকৃত কানাডা থেকে দৃশ্যমান সুপারমুনের ছবির গ্যালারি, ১৯ মার্চ, ২০১১
 বিবিসি নিউজ কর্তৃক শেয়ারকৃত ছবিসমূহের গ্যালারি

চাঁদ
মহাকাশ বিজ্ঞান
জ্যোতির্বিদ্যা
জ্যোতিষশাস্ত্র
চন্দ্র বিজ্ঞান
মহাজাগতিক ঘটনা
জ্যোতিষ শাস্ত্র
জ্যোতির্বৈজ্ঞানিক ঘটনা
শাহরোখ (দ্ব্যর্থতা নিরসন)

শাহরোখ বা শাহরুখ উল্লেখ করতে পারে:

ব্যক্তি
পারস্যের শাহ রুখ (শাহরোখ শাহ আফসার), পারস্যের শাহ
শাহরোখ বায়ানি, ইরানি ফুটবল খেলোয়াড়
শাহরোখ মেসকুব, ইরানি লেখক
শাহরোখ মশকিন ঘালাম, ইরানি লোক নর্তকী এবং থিয়েটার পরিচালক
শাহরুখ খান (জন্ম ১৯৬৫), একজন ভারতীয় অভিনেতা, প্রযোজক, টেলিভিশন উপস্থাপক এবং মানবপ্রেমিক।
শাহরুখ মির্জা (১৩৭৭–১৪৪৭), তিমুরিড রাজবংশের শাসক
শাহরুখ আফশার (১৭৩০–১৭৯৬), ইরানি রাজা

অন্যান্য
শাহরোখ (পৌরাণিক পাখি) ইরানি সাহিত্যে

আরও দেখুন

পুরুষবাচক প্রদত্ত নাম
মণিরাম দেওয়ান

মণিরাম দেওয়ান (; ) উনিশ শতকের অসমের একজন মহৎ ব্যক্তি। তিনি অসমে সর্বপ্রথম চা-বাগান স্থাপন করেন। ব্রিটিশের বিরুদ্ধে বিদ্রোহের পরিকল্পনার জন্য ১৮৫৭ সালে তাকে ফাঁসী দেওয়া হয়।

জন্ম
১৮০৬ সালে অসমের শিবসাগর জেলার চারিং নামক স্থানে মণিরাম দেওয়ানের জন্ম হয়। তার পিতার নাম মুক্তিয়ার রামদত্ত ও মাতার নাম কৌশ্যলা।

কর্মজীবন
১৮২৮ সালে অসমের পলিটিকেল এজেন্ট ক‍্যাপ্টেন নিউভিল ইংরেজের অধীনে মণিরামকে রেভিনিউ সেরেস্তাদার ও তহসিলদার পদে নিযুক্ত করেন। ১৮৩৩ সন থেকে ১৮৩৭ সন পর্যন্ত তিনি পুরন্দর সিংহের অধীনে বরভাণ্ডার বড়ুয়া পদে নিযুক্ত ছিলেন। পুরন্দর সিংহ রাজ্য হারানোর পর তিনি শিবসাগর জেলার চেরেকাপার, মেটেকা ও কোয়রপুর ইত্যাদি মৌজার মৌজাদার পদে নিযুক্ত হন। ১৮৩৯ সালে তিনি মৌজাদারের পদ ছেড়ে অসম টি কম্পানীতে যোগদান করেন। ১৮৪৫ সালে কম্পানীর চাকরি ছেড়ে তিনি যোরহাটের সেনিমরা ও শিবসাগর জেলার চিংলৌ অঞ্চলে নিজস্ব দুইটি চা-বাগান স্থাপন করেন।

১৮৫২ সালে পুরন্দর সিংহের পুত্র চারিং রাজা কামেশ্বর সিংহের মৃত্যুর পর তার নাবালক পুত্র কন্দর্পেশ্বর সিংহ চারিং রাজ্যের রাজা হয়। নাবালক রাজার পক্ষ হয়ে মণিরাম সেইসময় চারিং রাজ্য পরিচালনা করেন। ১৮৫৭ সালের শেষের দিকে চারিং রাজ্যের রাজা কন্দর্পেশ্বরকে উজনি অসমের রাজা বানানোর অনুরোধে তিনি তৎকালীন ব্রিটিশের রাজধানী কলকাতায় গমন করেন। সেই সময়ের সিপাহী বিদ্রোহের কথা জানতে পেয়ে তিনি ব্রিটিশের বিরুদ্ধে বিদ্রোহ আরম্ভ করার জন্য কলকাতা থেকে একটি পত্র কন্দর্পেশ্বরকে প্রেরণ করেন। কিন্তু পত্রটি ব্রিটিশ পুলিশকর্মী হরনাথ দারোগার হাতে গিয়ে পৌঁছায়। পত্রটির দ্বারা মণিরাম দেওয়ান ব্রিটিশের বিরুদ্ধে বিদ্রোহ করার পরিকল্পনা প্রমাণিত হয় ও তাকে কলকাতায় বন্দী করা হয়। অবশেষে যোরহাটের আদালতে বিচার করা হয় ও ১৮৫৮ সালের ২৬ ফেব্রুয়ারি তারিখে জনসমক্ষে তাকে ফাঁসী দেওয়া হয়।

তথ্যসূত্র

আসামের ব্যক্তি
১৮০৬-এ জন্ম
১৮৫৮-এ মৃত্যু
আসামের স্বাধীনতা সংগ্রামী
শিবসাগর জেলার ব্যক্তি
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
ক্লোরোফরম

ক্লোরোফর্ম একটি জৈব যৌগ, এর রাসায়নিক সংকেত CHCl3। ক্লোরোফর্ম একটি হ্যালোমিথেন যা চারটি ক্লোরোমিথেন এর একটি। এটি বর্ণহীন, মিষ্টি গন্ধযুক্ত, ঘন তরল যা বিষাক্ত বলে গণ্য। পলিটেট্রাফ্ল‌ুরোইথিলিন ( PTFE ) এর কাঁচামাল এবং হিমায়ক হিসেবে প্রতিবছর কয়েক লক্ষ টন ক্লোরোফর্ম উৎপাদন করা হয়।

উৎস
ক্লোরোফর্মের আনেকগুলি  উৎস আছে। জৈব মাধ্যম এবং প্রাকৃতিক উভয় মাধ্যমে থেকে ক্লোরোফর্ম সংশ্লেষণ করা যায়। বায়ুমন্ডলীয় ক্লোরোফর্মের ৯০ শতাংশ প্রাকৃতিক উৎস থেকে সংগ্রহ করা হয়।

সমুদ্র উৎস
বাদামী সামুদ্রিক শৈবাল (ল্যামিনেরিয়া ডিজিটাটা, ল্যামিনেরিয়া স্যাকারিনা, ফিউকাস সেররাটাস, পেলভেটিয়া ক্যানালিকুলাটা, এসকোফাইলাম নোডোসাম) এবং লাল শৈবাল (জাইগারটিনা স্টেল্লাটা, কোরাল্লিনা অফিসিনালিস, পলিসোফিনিয়া লেনোসা) এবং সবুজ শৈবাল (আলভা ল্যাকটুয়া, ক্লাডোফোরা আলবিদা) ক্লোরোফর্ম তৈরী করে।

উৎপাদন

শিল্পোৎপাদন
শিল্পপদ্ধতিতে ক্লোরিন এবং ক্লোরোমিথেন অথবা মিথেনের মিশ্রণকে একত্রে উত্তপ্ত করে ক্লোরোফর্ম উৎপাদন করা হয়। ৪০০-৫০০ °C তাপমাত্রায় মুক্ত মূলক হ্যালোজিনেশান সংঘটিত হয়। যুগপৎ বিক্রিয়ার মাধ্যমে আরো কিছু ক্লোরিনেটেড যৌগ উৎপন্ন হয়।
CH4 + Cl2 → CH3Cl + HCl
CH3Cl + Cl2 → CH2Cl2 + HCl
CH2Cl2 + Cl2 → CHCl3 + HCl

ক্লোরোফর্ম অতিরিক্ত ক্লোরিনের সাথে বিক্রিয়া করে কার্বন টেট্রাক্লোরাইড(CCl4) তৈরী করেঃ
CHCl3 + Cl2 → CCl4 + HCl

এই প্রক্রিয়ায় চারটি ক্লোরোমিথেন উৎপন্ন হয়, ক্লোরোমিথেন, ডাইক্লোরোমিথেন, ক্লোরোফর্ম এবং কার্বন টেট্রাক্লোরাইড যা আংশিক পাতনের মাধ্যমে পৃথক করা হয়।

ব্যবহার

বর্তমানে ক্লোরোফর্মের প্রধান ব্যবহার হল ক্লোরোডাইফ্লুরোমিথেন উৎপাদনে যা টেট্রাফ্লুরোইথিলিন এর কাঁচামাল হিসেবে ব্যবহৃত হয়। 
CHCl3 + 2 HF → CHClF2 + 2 HCl
এন্টিমনি পেন্টাফ্লুরাইড প্রভাবকের উপস্থিতিতে ক্লোরোফর্ম দুটি হাইড্রোজেন ফ্লুরাইড অনুর সাথে বিক্রিয়া করে ক্লোরোডাইফ্লুরোমিথেন উৎপন্ন করে যা পরে টেট্রাফ্লুরোইথিলিনে রূপান্তর করা হয়। টেট্রাফ্লুরোইথিলিন থেকে টেফলন তৈরী হয়।

ধর্ম বা কাজ

তথ্য উৎস

বহিঃসংযোগ

Chloroform "The Molecular Lifesaver" An article at Oxford University providing facts about chloroform.
Concise International Chemical Assessment Document 58
IARC Summaries & Evaluations: Vol. 1 (1972), Vol. 20 (1979), Suppl. 7 (1987), Vol. 73 (1999)

NIST Standard Reference Database
Story on Chloroform from BBC's The Material World (28 July 2005)
Sudden Sniffer's Death Syndrome article at Carolinas Poison Center
Calculation of vapor pressure, liquid density, dynamic liquid viscosity, surface tension of chloroform
ChemSub Online: Chloroform – Methane, trichloro-

রসায়ন
হ্যালোজেনজাতক
হ্যালোমিথেন
বিপজ্জনক বায়ু দূষণকারী
মাধবদেব

মাধবদেব বা মহাপুরুষ মাধবদেব (; ) অসমের নববৈষ্ণব ধর্মের অন্যতম প্রচারক ছিলেন।  তিনি মহাপুরুষ শ্রীমন্ত শঙ্করদেবের অন্যতম শিষ্য। গুরুভক্তির জন্য তিনি বিখ্যাত । তাকে শংকরদেবের উত্তরাধিকারী হিসেবে গন্য করা হয়। মাধবদেব বৈরাগী ছিলেন যদিও জীবনের প্রতি তিনি বিমুখী ছিলেননা।  জীবনের প্রতি আস্থা ছিল ও সমগ্র জীবন জ্ঞানাম্বেষনে অতিবাহিত করার জন্য প্রচেষ্টা করেন। তিনি তার শিষ্যকে কৃষি বা  বাণিজ্যে সাবলম্বী হওয়ার জন্য উপদেশ দিয়েছিলেন। তিনি কোচ রাজার অনুরোধে সাহিত্য ও ধর্ম চর্চা করেন। নামঘোষা ও ভক্তিরত্নাবলী মাধবদেবের অনুপম সৃষ্টি।

জন্ম ও পূর্বপুরুষ
১৪৮৯ সালে অসমের নারায়নপুর নামক স্থানের লেটেকু পুকুর পারে মাধবদেবের জন্ম হয়েছিল। তার পিতার নাম বরকনাগরি (গোবিন্দগিরি ভূঞা)। তিনি হরিভূঞার বংশধর ছিলেন। কছারিদের উপদ্রব সহ্য করিতে না পেরে গোবিন্দগিরি ভূঞা নিজ পত্নি মনোরমা সহ ব্রহ্মপুত্র নদীর উত্তর পাড়ে এসে আশ্রয় নেন। দুর্ভাগ্যবশতঃ তাদের সব সম্পত্তি চুরি হয়। এই অসহায় অবস্থায় অসমের উজির হরিশিঙা গিরি তাদেরকে নিজ গৃহে আশ্রয় দেন। হরিশিঙা গিরির গৃহে মাধবদেবের জন্ম হয়। মাধবদেবের ভাতৃর নাম দামোদর ও বোনের নাম উর্বশী। উর্বশীর স্বামীর নাম রামদাস।

মনি-কাঞ্চন সংযোগ
মহাপুরুষ শংকরদেবের সান্নিধ্যে আসার পূর্বে মাধবদেব শাক্ত ধর্মের অনুসারী ছিলেন। একবার মাধবদেবের মাতা অসুস্থ হন। মাধবদেব মায়ের আরোগ্য কামনা করে দেবীকে ১জোড়া ছাগল বলি দেওয়ার মনস্থ করেন। মায়ের আরোগ্য লাভের পর তিনি নিজ পত্নীর বোনকে ছাগল আনার জন্য আদেশ করেন। কিন্তু তার পত্নীর বোন (শ্যালিকা) বলীপ্রথার বিরোধিতা করে বললেন, বলীপ্রথা অপ্রয়োজনীয় বিধান, এর কোন সুফল নাই। তিনি মাধবদেবকে মহাপুরুষ শংকরদেবের শরণ নেওয়ার জন্য উপদেশ দেন। বলীপ্রথা সমন্ধে শংকরদেব ও মাধবদেবের সহিত যুক্তি তর্কের সৃষ্টি হয়। অবশেষে মহাপুরুষ শ্রীমন্ত শংকরদেবের যুক্তি তর্কে মাধবদেব নিজের ভুল উপলব্ধি করেন ও শংকরদেবের প্রবর্তিত নববৈষ্ণব ধর্মের দীক্ষা নেন। দীক্ষা নিয়ে তিনি শংকরদেবের সহিত মিলিতভাবে নববৈষ্ণব ধর্ম প্রচারে ব্রতী হন। শংকরদেব ও মাধবদেবের এই মহান মিলনকে মনি-কাঞ্চন যোগ বলা হয়।

সাহিত্য রচনা
মহাপুরুষ শ্রীমন্ত মাধবদেব একাধিক বরগীত, ভটিমা, নাট(ঝুমুরা) রচনা করেছেন। প্রবাদমতে তিনি ২৪০টি বরগীত রচনা করেছিলেন কিন্তু বর্ত্তমানে ১৮০টি গীত উপলদ্ধ। অবশ্যে এখানে কয়েকটি অঙ্কীয়া নাটের গীত সন্নিবিশ্ট করা হয়েছে। তিনি তার জীবনকালে সর্বমোট ১৫৭টি বরগীত রচনা করেছেন। তিনি রচনা করা একটি উল্লেখযোগ্য বরগীত হল: তেজরে কমলাপতি।

তথ্যসূত্র

লখিমপুর জেলার ব্যক্তি
১৪৮৯-এ জন্ম
১৫৯৬-এ মৃত্যু
অসমীয়া ভাষার কবি
অসমীয়া ভাষার লেখক
আসামের কবি
অসমীয়া ভাষার নাট্যকার
আসামের নাট্যকার